контролирано въздушно пространство на определени места или в опасни или забранени зони;
 (8)
 тренировъчни дейности, извършвани от наземни звена;
 (9)
 недостъпност на резервни и второстепенни системи, която не оказва въздействие върху изпълнението на полетите;
 (10)
 ограничения на летищните съоръжения или общото обслужване, които не оказват въздействие върху изпълнението на полетите;
 (11)
 национални разпоредби, които не засягат авиацията с общо предназначение;
 (12)
 съобщения или предупреждения за възможни/потенциални ограничения, които не оказват въздействие върху изпълнението на полетите;
 (13)
 общи напомняния за вече публикувана информация;
 (14)
 наличие на оборудване за наземни звена, когато няма информация за тяхното въздействие върху експлоатацията на въздушното пространство и ползвателите на съоръженията;
 (15)
 информация за лазерни излъчвания, които не оказват въздействие върху изпълнението на полетите, и за фойерверки под минималните полетни височини;
 (16)
 затваряне на части от работната площ във връзка с планирани дейности, координирани на местно равнище, с продължителност по-малка от един час;
 (17)
 затваряне, промени, преустановяване на работата на летище(а)/вертолетно(и) летище(а) извън обичайното работно време на летището/вертолетното летище; и
 (18)
 друга информация с подобен временен характер, която не оказва влияние върху експлоатацията.
 в)
 С изключение на случаите, предвидени в точка AIS.TR.330, буква е) и точка AIS.TR.330, буква ж), всяко NOTAM съдържа информацията в реда, указан във формуляра за NOTAM в допълнение 2.
 г)
 При изготвяне на текста на NOTAM се използват изрази/унифицирана фразеология от съкращения, определени в Кодекса на ИКАО за NOTAM, както и други съкращения на ИКАО, индикатори, идентификатори, позивни, честоти, числа и свободен текст.
 д)
 Всички NOTAM се издават на английски език. Ако е необходимо за вътрешните ползватели, NOTAM може допълнително да бъдат издадени на езика на съответната държава.
 е)
 Информация относно сняг, киша, лед, скреж, локви вода или натрупване на вода, свързано със сняг, киша, лед или скреж, върху работната площ се разпространява чрез SNOWTAM и съдържа информацията в реда, указан във формуляра за SNOWTAM в допълнение 3а.
 ж)
 Информация за промени във вулканична активност, вулканично изригване и/или облак от вулканична пепел, имащи значително оперативно влияние, се разпространява чрез ASHTAM и съдържа информацията в реда, указан във формуляра за ASHTAM в допълнение 4.
 з)
 При грешки в NOTAM се издава NOTAM с нов номер, който замества грешното NOTAM или грешното NOTAM се отменя и се издава ново NOTAM.
 и)
 Когато се издава NOTAM, което отменя или замества предишно NOTAM:
 (1)
 се посочва серия и номерът/годината на предишното NOTAM;
 (2)
 серията, индикаторът за местоположение и предметът на двете NOTAM трябва да са еднакви.
 й)
 С дадено NOTAM се отменя или замества само едно NOTAM.
 к)
 Всяко NOTAM се отнася само за един предмет и за едно условие на този предмет.
 л)
 Всяко NOTAM е възможно най-кратко, като съдържанието му следва да е ясно, без да е необходима препратка към друг документ.
 м)
 NOTAM, което съдържа информация с постоянен характер или временна информация с дългосрочен характер, включва съответните препратки към сборника АИП или съответното допълнение към АИП.
 н)
 Индикаторите за местоположение, включени в NOTAM, се съдържат в документ 7910 на ИКАО „Location Indicators“. Съкратена форма на такива индикатори не се използва. Когато не е определен